Bolivia
Bolivia on jaettu yhdeksään departementtiin ("departamentos"). Departementit on jaettu 112 provinssiin ("provincias") ja edelleen kantoneihin ("cantones").Bolivia on sisämaavaltio keskisessä Etelä-Amerikassa. Sen rajanaapureita ovat Brasilia, Paraguay, Argentiina, Chile ja Peru. Bolivia menetti rantakaistaleensa Tyynenmeren sodassa vuosina 1879–1884. Bolivian pinta-ala on 1 098 581 neliökilometriä, eli se on kooltaan noin kolme kertaa Suomen kokoinen.
Jeffrey Sachs
Sachs kutsuttiin Boliviaan 1985 presidentti Víctor Paz Estenssoron ja hänen talouspoliittisen neuvonantajansa de Lozadan avuksi taistelemaan hyperinflaatiota vastaan. Maassa alettiin toteuttaa tiukkaa rakennesopeutusta, valtionyritykset yksityistettiin, valtionhallinnon menoja ja työpaikkoja karsittiin ja finanssipuolta modernisoitiin. Mm. puolet maan 40 000 tinakaivostyöläisestä joukkoirtisanottiin vuonna 1985. Kansainvälisen valuuttarahaston IMF:n mukaan Bolivia oli makrotaloudellisten uudistusten mallimaa, ja Sachsin suunnittelemaa inflaatiokuria kutsuttiin ”Bolivian ihmeeksi”.
Kahdessa vuodessa inflaatio laski 20 000 %:sta vuodessa 11 %:iin.